འཁྲུངས་རབས་ལྷ་ཁང་དུ་རྒྱལ་མཆོག་ལྔ་པ་ཆེན་པོའི་སྐུ་བརྙན་གྱིས་གཙོ་བོར་མཛད་པའི་གདན་ས་འདིའི་མཁན་ཆེན་འཇམ་དབྱངས་གདའ་བའི་བློ་གྲོས་ཀྱིས་བཀོད་པ་མཛད་ནས་སྣེའུ་གདོང་ནས་སྦྱིན་བདག་གནང་སྟེ་བཞེངས་པའི་རྒྱལ་བ་བྱམས་པ་མགོན་པོ་དགུང་ལོ་བཅུ་གཉིས་ཀྱི་སྐུ་ཚད་སྨན་འཇིམ་་ལས་གྲུབ་པའ་བཞུགས་འདི་ཁང་ལྷ་ཁང་ནུབ་ཀྱི་ལྷ་ཁང་ནང་ཀླུ་འབུམ་མཆོད་རྟེན་གཉིས་བཞུགས་ཡོད་པས་དེ་གཉིས་ནི་ཏྰ་ལའི་བླ་མ་སྐུ་ཕྲེང་གསུམ་པ་བསོད་ནམས་རྒྱ་མཚོའི་སྐུ་གདུང་དང་།སྐུ་ཕྲེང་བཞི་བ་ཡོན་ཏན་རྒྱ་མཚོའི་སྐུ་གདུང་ཡིན་ཅིང་ལོ་ལྟར་བོད་ཟླ་བདུན་པའི་ཚེས་བརྒྱད་ཉིས་འབྲས་སྤུངས་ཀླུ་འབུམ་དུས་ཆེན་ཞེས་སྐུ་ཕྲེང་བཞི་བ་ཡོན་ཏན་རྒྱ་མཚོའི་སྐུ་གདུང་འབུམ་དུས་ཆེན་ཞེས་སྐུ་གདུང་དེ་གཉིས་ལ་ཆོས་མཇལ་ཞུ་བར་གཏོང་གི་ཡོད།སྤྱིར་སྐུ་གདུང་མཆོད་རྟེན་ལ་སྐུ་འབུམ་ཞེས་བརྗོད་སྲོལ་ཡོད་པ་ལྟར་སྐུ་འབུམ་ཞེས་པའི་སྒྲ་ཉམས་ནས་ཀླུ་འབུམ་ཞེས་བརྗོད་པ་ངག་རྒྱུད་དུ་དུ་གྲགས།ནུབ་ཀྱི་གཙང་ཁང་དུ་འཇམ་དབྱངས་ཆོས་རྗེ་ཉིད་ཀྱིས་བཞེངས་པའི་དུས་གསུམ་སངས་རྒྱས་ལ་ཉེ་བའི་སྲས་ཆེན་བརྒྱད་དང་།ཁྲོ་བོ་གཉིས་བཅས་ཀྱིས་བསྐོར་བ་གསེར་ཟངས་ལས་གྲུབ་པའི་རྗེ་བླ་མའི་འཇམ་དབྱང་ཀྱི་སྐུ་ཐོག་མ་ཚད་མ།གདུགས་དཀར་ཕྱག་སྟོང་།དབུས་སུ་འཇམ་དབྱངས་ཆོས་རྗེའི་སྐུ་བརྙན་དྲོད་རྟ་རྔ་ཙམ་ལྡན་པ།ཐུབ་པའི་གནས་བརྟན་བཅུ་དྲུགརྒྱལ་ཆེན་བཞི་བཅས་དང་།ལྡེབས་བྲིས་སུ་རྟོགས་དཔག་བསམ་འཁྲི་ཤིང་དང་།ཡི་དམ་ཆོས་སྐྱོང་སྲུང་མས་སྐོར་བ་བཅས་བཞུགསཇོ་བོ་ལྷ་ཁང་དུ་རྟེན་གྱི་གཙོ་བོ་རིན་པོ་ཆེའི་དངུལ་སྐུ་སྲིད་ཞིའི་འཇིགས་སྐྱོབ་མར་གྲགས་པ་བཞུགས།